钦定古今图书集成/明伦汇编/官常典/第724卷 > 郭元迈
## 钦定古今图书集成/明伦汇编/官常典/第724卷 > 郭元迈

按《苏州府志》：“‘元迈，字英远，建炎二年，应募奉使。时建
安魏行可充金人军前通问使，元迈以右武大夫和
州团练使为之副。行次河朔，以尺纸付家云：‘出当囏
棘时，难保全生，此身已许国矣’。至金，上书粘罕，乞归
二圣，金人留之不遣。洪皓北归，言其以身殉国，弃之
不取，缓急何以使人’？元迈不肯鬄发换冠，卒于金。”